— У 1991 годзе каля вёскі Разанцы быў пабудаваны перасяленчы пасёлак для жыхароў, якія пацярпелі ад аварыі на Чарнобыльскай АЭС. У 1992 годзе з забруджанай зоны былі пераселены 325 жыхароў вёскі Вепрын і арганізаваны калгас “Кастрычнік”. Планавалася пабудаваць у пасёлку тысячу кватэр для перасяленцаў, але большасць жыхароў Вепрына раз’ехаліся па Беларусі. У пасёлак пачалі прыязджаць мігранты з розных рэгіёнаў Расійскай Федэрацыі, Украіны, Малдовы, Латвіі, Таджыкістана. Вуліцу, якую засялілі мігранты, у народзе назвалі вуліцай СНД. У 2005 годзе нашаму пасёлку прысвоены статус аграгарадка. У Разанцаўскім дзіцячым садзе — сярэдняй школы займаюцца 126 навучэнцаў, 12 з іх — таджыкі, украінцы, малдаване, татары, — гаворыць дырэктар школы Алена Дзмітрыеўна Паштовая.